Document ID: 31989R1645

*****
ΚΑΝΟΝΙΣΜΟΣ (ΕΟΚ) αριθ. 1645/89 ΤΗΣ ΕΠΙΤΡΟΠΗΣ
της 12ης Ιουνίου 1989
για την τροποποίηση του κανονισμού (ΕΟΚ) αριθ. 3653/85 περί λεπτομερειών εφαρμογής του καθεστώτος εισαγωγής που εφαρμόζεται σε ορισμένες τρίτες χώρες στον τομέα του πρόβειου και αιγείου κρέατος από το έτος 1986
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3643/85 του Συμβουλίου της 19ης Δεκεμβρίου 1985 σχετικά με το καθεστώς κατά την εισαγωγή που εφαρμόζεται σε ορισμένες τρίτες χώρες στον τομέα του πρόβειου και αιγείου κρέατος από το 1986 (1), και ιδίως το άρθρο 3, όπως τροποποιήθηκε τελευταία από τον κανονισμό (ΕΟΚ) αριθ. 3939/87 (2),
Εκτιμώντας:
ότι ο κανονισμός (ΕΟΚ) αριθ. 3653/85 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 948/88 (4), καθόρισε τις λεπτομέρειες εφαρμογής του καθεστώτος κατά την εισαγωγή που καθιερώθηκε από τον κανονισμό (ΕΟΚ) αριθ. 3643/85· ότι, σύμφωνα με το άρθρο 2 παράγραφος 1 του κανονισμού (ΕΟΚ) αριθ. 3653/85, ο κανονισμός (ΕΟΚ) αριθ. 20/82 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3939/87, εφαρμόζεται, με την επιφύλαξη ορισμένων παρεκκλίσεων που προβλέπονται από τον κανονισμό (ΕΟΚ) αριθ. 3653/85·
ότι σε εφαρμογή του κανονισμού (ΕΟΚ) αριθ. 20/82, για τον καθορισμό της διάρκειας ισχύος, τα πιστοποιητικά θεωρούνται ότι εκδίδονται την ημέρα υποβολής της αιτήσεως· ότι μεταξύ της ημερομηνίας υποβολής των αιτήσεων πιστοποιητικού και εκείνης της πραγματικής εκδόσεώς τους μπορούν να περάσουν τρεις έως τέσσερις εβδομάδες, πράγμα που μειώνει κατά την ίδια διάρκεια την περίοδο κατά τη διάρκεια της οποίας μπορούν να γίνουν οι εισαγωγές· ότι είναι συνεπώς σκόπιμο να καθορισθεί η ισχύς του πιστοποιητικού από την ημερομηνία της πραγματικής εκδόσεώς του· ότι πρέπει συνεπώς να υπάρξει παρέκκλιση επί του σημείου αυτού από τις διατάξεις που προβλέπονται από τον εν λόγω κανονισμό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Πρόβειου και Αιγείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 3653/85 προστίθεται η εξής παράγραφος:
«7. Το πιστοποιητικό εισαγωγής ισχύει τρεις μήνες από την ημερομηνία της πραγματικής εκδόσεώς του.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Ιουνίου 1989.

Labels: 3
17